《高阳台 和秋日泛舟湖上，用玉田《春感》韵》
清代·屈蕙纕

绿柳梳风，红莲坠粉，泛秋同上游船。曾几何时，西风暗换流年。

游金多少繁华梦，倚斜阳、脉脉偷怜。感苍茫、菱叶萍花，摇荡湖烟。

南朝宫殿无寻处，但愁凝松柏，梦阻山川。燕燕莺莺，而今知在谁边。

笙歌枨触天涯恨，对金樽、赢得无眠。更禁它、冷雨冬青，啼苦春鹃。

作者简介：屈蕙纕，字逸珊，临海人，前暑凤阳府知府王咏霓室。有诗集，妹莲纕亦工诗词。